Keskustelu:Enonvesi (Enonkoski)

message: Kirjataan tähän selvennyksenä, että tämän artikkelin käsittelemän maantieteellisen alueen laajuus on muokkaushistorian aikana mitä ilmeisimmin muuttunut, ja että tämä vaikuttaa myös nimeen, jota järvestä on käytetty. Artikkelissa oli alkuvaiheessa käsitelty yhdessä Ylä-Enonvesi ja Ala-Enonvesi nimellä Enonvesi. Ylä-Enonvedestä on tosin jo tällöin ollut erillinen artikkeli. Sitten Ala-Enonvesi on otettu toiseksi lihavoiduksi termiksi johdantokappaleen alkuun yhdessä Enonveden kanssa. Tämä perustuu selvästi kyseisen muokkaajan paikallistuntemukseen, mutta ajatuksena on ilmeisesti tällöin ollut, että artikkelin aiheena on vain laajemmin käsitetyn Enonveden eteläisin yhtenäinen selkä, johon Ylä-Enonvesi laskee Enonkosken kautta. Paikkakunnalla tästä käytetään yleisesti nimitystä Ala-Enonvesi, vaikka sitä ei maastokartalta löydy merkittynä eikä haulla. Laajasti käsitetyn Enonveden pohjoisempana olevista osista taas käytetään muita nimiä (yleensä niitä, jotka maastokarttaankin on merkitty). Kun artikkeli nyttemmin käsittelee koko laajasti käsitettyä Enonvettä lähteiden mukaisesti, ei Ala-Enonvettä ole syytä esittää sen synonyyminä lihavoituna johdannossa. Siirsin sen edellä mainitulla selityksellä (lyhennettynä) varustettuna sopivampaan paikkaan tekstissä. --AB (keskustelu) 3. helmikuuta 2020 kello 22.23 (EET)
thread_title:  Enonvesi ja Ala-Enonvesi 

message: Huomasin, että Järviwikissä Koivuselkä-Ruokovesi on laskettu osaksi Enonvettä. Tekstissä sen sanotaan olevan Enonveden pohjoisin osa. Tämä on outoa, koska Koivuselkä-Ruokovesi (76,6 m mpy maastokartan mukaan) on melkein metrin muuten samassa tasossa (75,8 m mpy) Enonvettä ylempänä. Välissähän on Pilpan koski ja sen vieressä sulkukanavakin korkeuseron takia. Tämän artikkelin aikaisemmassa versiossakin Koivuselkä-Ruokovesi mainittiin (ilmeisesti Järviwikin perusteella) Enonveden osana, mutta se kohta jäi nyt pois, kun muotoilin tekstin siltä osin toisin. --AB (keskustelu) 3. helmikuuta 2020 kello 22.58 (EET)
thread_title:  Koivuselkä-Ruokovesi Enonveden osana? 

message: Infolaatikossa on 208,84 km², kun taas luettelo Suomen sadasta suurimmasta järvestä mukaan 196,68 km² (kuten myös järviwikissä on). Suomen kuvalehden järvierikoisnumeron (24B, 15.6.1987) top 250 -listalla sitä ei ole ollenkaan, joten siitäkin käsitys on nähtävästi muuttunut... 109.240.102.201 29. toukokuuta 2022 kello 12.44 (EEST)
replies: text: Olen syyllinen pinta-alan kasvusta. Aikaisempi pinta-ala 196,68 km² esiintyy esimerkiksi Järviwikissä ja uusi pinta-ala 208,84 km² SYKEn tietokannassa (?). Kumpikin ovat vesistöviranomaisten ylläpitämiä palveluja, joten aluksi kai pitäisi selvittää, miten Enonvesi on niissä rajattu. Erotushan on noin 12 km², mikä on paljon. Voisiko edellisessä kommentissa mainitut tulkintaerot johtaa tähän?--J Hokkanen (keskustelu) 29. toukokuuta 2022 kello 16.40 (EEST)
Liittyisikö tähän mitenkään Ylä-Enonvesi, joka artikkelinsa mukaan on 11,86 neliökilometriä? 0,3 km² jää vielä uupumaan, mutta isompiakin heittoja näissä tuntuu olevan.
1984-85 loppuun saadun järvilaskennan jälkeisessä taulukossa (tuo jo mainittu Suomen Kuvalehti) onkin tosiaan Enonvesi, mutta yhdistettynä: Sorsavesi-Enonvesi (sijoitus 155, pinta-ala 32 km²). Wikipedian taulukossa Sorsavesi on 55 km², sijoitus 74. 46.132.29.190 30. marraskuuta 2023 kello 02.04 (EET)
thread_title:  pinta-ala?